दाई बेचन, भाउजु हरू जितिनदेवी र गीताकुमारी सबै कुटपिटमा उत्रिए । परिवारकै सदस्य जाइलागेपछि गाउँलेले पनि हौसिएर आक्रमण गर्न थाले‘आमा’ शब्द उच्चारण गर्नेबित्तिकै उनका आवाज रोकिए, अनि गह आँशुले भरिए । ‘आमाले नै बोक्सीको आरोपमा कुट्दा अरूले के गर्छन् ?’ उनले आँशु पुछ्दै भनिन् ‘विवाहित छोरीलाई माइतीको कुकुर पनि प्यारो हुन्छ ।’ तर, मुस्किलले एक सय मिटरको दूरीमा रहेको माइती रामकलीका लागि सदाका लागि बिरानो भएको छ । माइतीको दुःख दिने क्रम अझै रोकिएको छैन ।
